Gapingsdekking kan die verskil dek tussen wat mediese diensverskaffers moontlik mag vra en wat die mediese skema betaal wanneer jy in die hospitaal opgeneem word.
Betaal vir wat jy nodig het. Party mense registreer die hele gesin vir die duurste opsie ter wille van gemoedsrus en betaal derhalwe dalk vir voordele wat hulle nie werklik nodig het nie. Dit beklemtoon weer hoe belangrik dit is om jou mediese dekking jaarliks te hersien. Mens kan dalk gesinslede met groter gesondheidsorgbehoeftes op ’n aparte plan registreer en só verhoed dat die hele gesin meer betaal vir voordele wat jy net vir enkele gesinslede benodig. Gesels met jou gesondheidsorgadviseur oor die beste opsies vir jou individuele behoeftes.